31975D0365
L 167/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 16 юни 1975 година
относно създаването на Комитет от висши длъжностни лица по обществено здраве
(75/365/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид предложението на Комисията,
като има предвид, че прилагането на мерките, приети от Съвета, отнасящи се до ефективното упражняване на правото на установяване и свободно предоставяне на услуги, и координирането на законовите, подзаконовите или административните разпоредби по отношение на дейността на лекарите може да доведе до възникване на проблеми, които трябва да бъдат разглеждани съвместно;
като има предвид, че за тази цел трябва да бъде създаден комитет, председателстван от Комисията и състоящ се от представители на компетентните органи на държавите-членки,
РЕШИ:
Член 1
Към Комисията се създава Комитет от висши длъжностни лица по обществено здраве, наричан по-нататък „Комитета“.
Член 2
Задачата на комитета е:
-
да разкрива и анализира всякакви трудности, които могат да възникнат от прилагането на Директиви № 75/362/EИО (1) и № 75/363/EИО (2),
-
да събира всяка информация, отнасяща се до условията, при които се предоставя обща и специализирана медицинска помощ в държавите-членки,
-
да предоставя становища, които могат да насочват работата на Комисията с оглед изменението на посочените по-горе директиви.
Член 3
1. Комитетът се състои от висши длъжностни лица от държавите-членки, които носят пряка отговорност в областта на общественото здраве.
2. Членовете на комитета се определят от държавите-членки, като всяка страна определя един член и един заместник.
3. Комитетът се председателства от представител на Комисията.
Член 4
Комитетът приема свой процедурен правилник.
Съставено в Люксембург на 16 юни 1975 година.